דף למנחה [ראו דף כללי לגבי דרך הלימוד הבית מדרשית]
במסגרת הלימוד בנושא השבת, אנו בודקים את שלושת הטקסים המרכזיים המהווים מעין מסגרת ליום זה - הדלקת נרות, קידוש והבדלה. בשיעור זה נעסוק בקידוש ונבחן כיצד הוא מעוצב על ידי הטקס והטקסט - איזו משמעות ומהות הם יוצקים בו. 
נפתח בדיון פותח במליאה, ובו נשוחח על השאלות הבאות:
•	מה מקומם של טקסים וסמלים בעיצובם של מועדים בכלל ובעיצובה של השבת בפרט?
•	מה מקומם של טקסים וסמלים בחייכם? האם לדעתכם יש מקום לטקסים וסמלים גם בעולמו של האדם המודרני שאינו שומר מצוות? 

נתחלק לקבוצות לימוד קטנות ונלמד בחברותא את דף המקורות. 
ננסה לעמוד על כוונתן של המילים הנאמרות בזמן הקידוש, ונבדוק את כוחו של הדיבור לחולל שינוי מהותי בתודעה (מחול לקודש). 
המקור האחרון בדף הלימוד מיועד לאסיף הסיום, אך כדאי לעיין בו ולנסות להבינו גם כעת.

נחזור למליאה לאסיף סיום - במרכזו יעמוד שירה של זלדה "קידוש". ננסה להבין שיר זה ונשוחח על השאלות המנחות.